<classify> Uchukuzi SC inayoundwa na wachezaji mahiri imekuwa katika mazoezi ya muda mrefu, huku ikipata mechi kadhaa za kirafiki dhidi ya timu maarufu za Cargo na Uhamiaji zote za jijini Dar es Salaam.Kocha Mkuu wa timu hiyo, ambaye pia ni mchezaji wa zamani wa Bandari na timu ya Taifa, Judith Ilunda alisema wamekuja kushindana na sio kuwa wasindikizaji, ambapo wanatarajia ushindi mnono dhidi ya wapinzani wao.Hata hivyo, Ilunda alisema CDA sio timu ya kubeza kwani inaundwa na wachezaji wazoefu, wenye kujua mbinu mbalimbali za uchezaji, hivyo atahakikisha wachezaji wake wanacheza kwa tahadhari, ili kuibuka na ushindi.Tumekuja kushindana huku na kamwe hatutakubali kuwa wasindikizaji, hivyo nitahakikisha wachezaji wangu wanajituma kila idara ili tushinde kwani hii timu tunayocheza nayo ina wachezaji wakongwe na wenye uzoefu, alisema Ilunda.Aliwataja wachezaji wanaounda kikosi chake na nafasi zao uwanjani kuwa ni Matalena Mhagama GA, Subira Jumanne WD, Mwadawa Hamis GD, Sharifa Mustafa GK, Mary Kajigiri WA na Mayasa Hamidu.Wengine ni Grace Mwasote GS, Neema Makassy WD, Johari William GK, Salama Mbuguni WA, Mwanaisha Athuman WD na Tatu Kitula GS. Timu hiyo mwaka jana katika mashindano kama hayo yaliyofanyika Mwanza ilishika nafasi ya pili, baada ya kukutana na Utumishi katika fainali.Michezo hiyo ya Mei Mosi, ambayo inaanza leo, itazinduliwa rasmi Jumatano na Mkuu wa Mkoa wa Dodoma, Jordan Rugimbana.  <topic>: michezo 